CELEX: 52014JC0015
Language: hu
Date: 2014-04-07
Title: Együttes javaslat A TANÁCS RENDELETE az egyes Szomáliával szembeni korlátozó intézkedésekről szóló 147/2003/EK rendelet módosításáról

|
			
		
		
		52014JC0015
		
			Együttes javaslat A TANÁCS RENDELETE az egyes Szomáliával szembeni korlátozó intézkedésekről szóló 147/2003/EK rendelet módosításáról /* JOIN/2014/015 final - 2014/0126 (NLE) */
			
				
		
		
			
			   	INDOKOLÁS
(1)                   
Az egyes Szomáliával szembeni korlátozó
intézkedésekről szóló 147/2003/EK tanácsi rendelet[1] általános tilalmat
rendelt el bármely szomáliai személy, szervezet vagy testület részére
történő, katonai tevékenységekhez kapcsolódó technikai tanácsadás,
segítség, képzés, finanszírozás vagy pénzügyi segítség nyújtására vonatkozóan.
(2)                   
Az Egyesült Nemzetek Biztonsági Tanácsa 2014.
március 5-én elfogadta a 2142 (2014) sz. határozatot, amelyben
megerősítette a Szomáliával szembeni fegyverembargót, és 2014. október
25-ig meghosszabbította azon rendelkezésének hatályát, hogy a kizárólag a
szomáliai szövetségi kormány biztonsági erőinek a szomáliai nép
biztonságát szavatoló fejlesztésére szánt fegyverek, lőszerek, illetve
katonai felszerelések szállítása, valamint tanácsadás, segítségnyújtás és
képzés esetén nem alkalmazandó a fegyverembargó, kivéve a 2111 (2013) sz.
határozat mellékletében szereplő egyes olyan cikkek szállítását
illetően, amelyekhez a 751 (1992) sz. határozat alapján létrehozott szankcióbizottság
előzetes jóváhagyása szükséges. A 2142 (2014) sz. ENSZ BT-határozat
módosítja a következőkre vonatkozó értesítési követelményeket is: a
szomáliai biztonsági erőknek szánt fegyverek, lőszerek, illetve
katonai felszerelések szállítása, valamint tanácsadás, segítségnyújtás és
képzés, továbbá a 2111 (2013) sz. határozat mellékletében szereplő cikkek
szállítására vonatkozó mentesítési eljárás.
(3)                   
A Tanács a 2010/231/KKBP határozatot a
2142 (2014) sz. határozatnak megfelelően módosító határozat
elfogadására készül.
(4)                   
Egyes említett módosítások végrehajtásához az Unió
további fellépése szükséges.
(5)                   
Az Unió külügyi és biztonságpolitikai
főképviselője és az Európai Bizottság javaslatot tesz a 147/2003/EK
rendelet ennek megfelelő módosítására.
2014/0126 (NLE)
Együttes javaslat
A TANÁCS RENDELETE
az egyes Szomáliával szembeni korlátozó
intézkedésekről szóló 147/2003/EK rendelet módosításáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 215. cikkére, 
tekintettel a Szomáliával szembeni korlátozó
intézkedésekről és a 2009/138/KKBP közös álláspont hatályon kívül
helyezéséről szóló, 2010. április 26-i 2010/231/KKBP tanácsi
határozatra[2],
tekintettel az Európai Unió külügyi és
biztonságpolitikai főképviselője és az Európai Bizottság együttes
javaslatára,
mivel:
(1)       Az egyes Szomáliával szembeni
korlátozó intézkedésekről szóló, 2003. január 27-i 147/2003/EK tanácsi
rendelet[3]
általános tilalmat rendelt el bármely szomáliai személy, szervezet vagy
testület részére történő, katonai tevékenységhez kapcsolódó technikai
tanácsadás, segítség, képzés, finanszírozás vagy pénzügyi segítség nyújtására
vonatkozóan.
(2)       Az Egyesült Nemzetek
Biztonsági Tanácsa 2014. március 5-én elfogadta a 2142 (2014) sz.
határozatot, amelyben megerősítette a Szomáliával szembeni
fegyverembargót, és 2014. október 25-ig meghosszabbította azon rendelkezésének
hatályát, hogy a kizárólag a szomáliai szövetségi kormány biztonsági
erőinek a szomáliai nép biztonságát szavatoló fejlesztésére szánt
fegyverek, lőszerek, illetve katonai felszerelések szállítása, valamint
tanácsadás, segítségnyújtás és képzés esetén nem alkalmazandó a fegyverembargó,
kivéve a 2111 (2013) sz. határozat mellékletében szereplő egyes olyan
cikkek szállítását illetően, amelyekhez a 751 (1992) sz. határozat alapján
létrehozott szankcióbizottság előzetes jóváhagyása szükséges. A 2142
(2014) sz. ENSZ BT-határozat módosítja a következőkre vonatkozó értesítési
követelményeket is: a szomáliai biztonsági erőknek szánt fegyverek,
lőszerek, illetve katonai felszerelések szállítása, valamint tanácsadás,
segítségnyújtás és képzés, továbbá a 2111 (2013) sz. határozat mellékletében
szereplő cikkek szállítására vonatkozó mentesítési eljárás.
(3)       2014. április ...-án/-én a
Tanács elfogadta a 2010/231/KKBP határozatot a 2142 (2014) sz. ENSZ
BT-határozatnak megfelelően módosító 2014/.../KKBP tanácsi határozatot[4]. 
(4)       Ezen módosítások közül
egyesek az Európai Unió működéséről szóló szerződés hatálya
alá tartoznak, ennélfogva – különösen a tagállamokban tevékenykedő
gazdasági szereplők által történő egységes alkalmazásuk biztosítása
céljából – a végrehajtásukhoz uniós szintű szabályozás szükséges.
(5)       A 147/2003/EK tanácsi
rendeletet ezért ennek megfelelően módosítani kell,
ELFOGADTA EZT A RENDELETET:
1. cikk
A 147/2003/EK rendelet a következőképpen
módosul:
A 2a. cikk e) pontja helyébe a következő
szöveg lép:
              „e) katonai tevékenységekhez
kapcsolódó finanszírozás, pénzügyi segítségnyújtás, technikai tanácsadás,
segítségnyújtás vagy képzés, kivéve a III. mellékletben meghatározott cikkekhez
kapcsolódóan, amennyiben teljesülnek az alábbi feltételek: 
i. az érintett illetékes hatóság megállapította,
hogy e finanszírozás, pénzügyi segítségnyújtás, technikai tanácsadás,
segítségnyújtás vagy képzés célja kizárólag a szomáliai szövetségi kormány
biztonsági erőinek a szomáliai nép biztonságát szavatoló fejlesztése;
valamint
ii. Szomália szövetségi kormánya vagy –
alternatívaként – a finanszírozást, pénzügyi segítségnyújtást, technikai
tanácsadást, segítségnyújtást vagy képzést nyújtó tagállam legalább öt nappal
előre értesítette az Egyesült Nemzetek Biztonsági Tanácsa 751 (1992) sz.
határozatának 11. pontjával létrehozott bizottságot az ilyen, kizárólag a
szomáliai szövetségi kormány biztonsági erőinek a szomáliai nép
biztonságát szavatoló fejlesztésére szánt finanszírozás, pénzügyi
segítségnyújtás, technikai tanácsadás, segítségnyújtás vagy képzés nyújtásáról,
a 2142 (2014) sz. ENSZ BT-határozat 3. és 4. pontjának megfelelően.” 
2. cikk
Ez a rendelet az Európai Unió Hivatalos
Lapjában való kihirdetését követő napon lép hatályba.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL L 24., 2003.1.29., 2. o.
[2]               HL L 105., 2010.4.27., 17. o.
[3]               HL L 24., 2003.1.29., 2. o.
[4]               HL L …